PRAEFATIO. 
Cognitio plantarum Cactearum tantos nostro tempore progressus 
fecit, quanti vix in ulla alia plantarum familia adeo brevi temporis 
spatio facti fuisse videntur. 
Omnium autem huius familiae generum imperfectissime cogni- 
tum est mirabile illud Melocacti genus, cuius studium ob specierum, 
in minori Americae parte crescentium, raritatem, difficilem cultu- 
ram, formarum similitudinem et variabilitatem magna premitur dif- 
ficultate. Eius autem Monographiam nunc in publicum edenti, ipse 
mihi praematura egisse videor, cum nequaquam me fugiat, plura, 
inprimis de Anatome, Organographia et Physiologia capita, adhuc 
parum esse dilucidata, et plures adhuc species tam in patria harum 
plantarum quam in Hortis Europaeis incognitas latere. 
Opusculum autem iam nunc edidi, non tanquam absolutam 
huius generis Monographiam, sed tanquam fundamentum, cui firmior 
Melocactorum cognitio deinceps communi Botanicorum labore super- 
♦ 
strueretur. 
